PREDAVANJE DRUŠTVA SLOVANSKI STAROVERCI

V četrtek, 28. 10. 2022, sem se udeležila predavanja o slovanskih mitih, legendah, bitjih in drugem. Predstavnik društva me je navdušil, saj je v prezentacijo vložil veliko truda in omenil tudi lastne izkušnje. Vključil je zgodbe iz svojega otroštva in nam razložil, kaj ga je motiviralo za preučevanje slovanske mitologije. Navdušilo me je, da je na trenutke spregovoril tudi o spiritualnih temah in o naravnem načinu življenja. Prav tako je posvetil pozornost zdravju in razložil, koliko so se spremenili načini zdravljenja skozi obdobja, saj so v starih časih večinoma uporabljali zelišča in naravne sestavile. Predavatelj je pogosto zavijal iz teme mitologije in govoril o popolnoma drugih zadevah. To me ni zmotilo, saj je vse predstavil na zelo zanimiv način. Nato nam je razložil, kako njihovo društvo deluje in kje se nahaja. Povedal je tudi s čim se ukvarjajo ter kdaj imajo združenja. Večino pozornosti je posvetil slovenski arhitekturi in Plečnikovim razmišljanjem med načrtovanjem kipov. Predstavitev mi je bila všeč zaradi načina, kako je predavatelj razlagal. Zanimivo mi je bilo, ko je vključeval tudi sodobne teme in nas poučil o zadevah, ki jih dotlej nismo bili deležni poslušati v šoli. Zmotilo me je le, da ni predstavil prave mitologije in bitij, saj sem se tega veselila. Takšnih lekcij nisem pričakovala, vendar noben predavatelj ni zmožen popolnoma zadovoljiti celega občinstva.

Kaja Sinreih, 3.a